龔大稔

龔大稔（），字士登，號韋心，直隸常州府武進縣人，軍籍，明朝政治人物。

 生平 
正德十一年（1516年）丙子科應天府鄉試第五十一名舉人。正德十六年（1521年）中式辛巳科會試第八十四名，登第三甲第二百一十四名進士。授户部主事，累官廣東僉事。家居吏部尚書方獻夫家人姻黨橫行鄉里，鄉人屢屢上告龔大稔。方獻夫還朝時，囑咐龔大稔通融。不久，龔大稔因事落職，懷疑是方獻夫所為，於是上疏舉報其不法之事，且涉及霍韜。方獻夫上疏自辨，世宗偏向獻夫，龔大稔於是被逮削籍《明史·196卷》：獻夫家居，引體自尊，監司謁見，輒稱疾不報。家人姻黨橫於郡中，鄉人屢訐告，僉事龔大稔聽之。獻夫還朝，囑大稔。會大稔坐事落職，疑獻夫為之，遂上疏列其不法數事，詞連霍韜。獻夫疏辨，帝方眷獻夫，大稔遂被逮削籍。《明世宗肃皇帝实录卷之一百三十九》：嘉靖十一年六月，先是广东海贼许折桂等聚众流劫，有旨责令地方官戴罪剿贼，已贼势益炽，佯求抚以缓我师，大肆卤掠。指挥刘瀚督戴罪指挥焦钰、柯荣入海抚谕，贼执钰、荣以袭虎头门，遂薄省城，所残伤不可胜数。巡按御史吴麟以闻， 上以镇巡等官玩寇，令兵部覆状奏，乃罢巡抚林富与原任分守参议王洙俱为民，海道副使江良材、分巡佥事龚大稔、都指挥欧儒、王兰俱禠职闲住。总兵官仇鸾及两广巡抚陶谐俱戴罪，刻期杀贼自效，其馀文武官有地方责者皆停俸，以吴麟不从实参奏，令自陈状。麟上疏引罪，命夺俸半年。七月，广东按察司佥事龚大稔劾奏吏部尚书方献夫及守制詹事霍韬，言献夫以阴鸷之资，纵溪壑之欲，而韬又以刚狠翼之，各任亲族，盘结党与，侵夺盐利，笼络货权，分据要津，并为垄断。毁官署，移巡司，以便其私；夺禅林，攘寺产，而擅其利。在二臣犹为细事，甚者若仁王寺基已改先儒朱熹书院，而献夫夺之以广其居。又受奸僧梁鳌投献，田土奴畜之，鳌有罪当逮，匿护不以就鞫。献夫夙以气岸自高，每三司礼谒，輙称疾不拜，今春应召北上时，顾独再拜臣，属免逮奴，保餋奸回，沮挠法守，其无大臣之节明矣。韬居南海乃受高要县民投献，而争过沙塘，致伤人命。臣理官也，据法以塘归主，以杀人者抵罪，韬乃取狱词标榜名曰：俗毒牍解送。臣胁使翻案。夫韬居丧未禫，方闭门读礼之不暇，顾乃纵奴罔利，日与细民竞刀锥，已非大臣体，而又注解刑书，饰奸掩诈，而谓仁人孝子忍为之耶。韬又尝以书致抚臣林富，谓献夫直欲上闻，韬曰且无然，恐再起大狱，延衣冠祸。夫大狱出自朝廷，非大臣可以行威福，诚如韬言，是天下衣冠死生祸福皆悬二臣之手。臣为 陛下守法，一死何憾，诚不忍以朝廷之法，资奸人口实。疏入，献夫即上章自辩，言臣自病告归家，杜门谢事，三司接见，不能为礼。大稔以臣为简，臣又尝讽其行事乖方，用刑酷暴，遂益恨臣，阴求所以中，臣无可摭拾，惟正德九年有诏毁鬻淫祠，臣时为郎家居，而仁王寺寔近臣宅，臣因输直告请为业，并买寺田若干，近耕者以争佃讼，大稔深劾之，构成重狱，阴欲蔑臣。臣面以理折之，业已屈服矣。顷因臣被召，自生疑忌，又欲承望风旨，奏劾霍韬，恐臣为韬地，遂并诋臣。且大稔以海洋失事被论禠职，乃欲藉此立名，以为后阶，其奸谲可见。疏入， 上优诏慰之。翌日，大稔疏，乃下令巡按御史逮赴京师问。大稔寻自诣京投狱，诏法司议罪，当大稔输赎回籍闲住，诏特黜为民。。

 家族 
曾祖龔禮洪；祖父龔瑛；父龔天爵，母王氏。慈侍下。兄龔大有（監察御史）、大順、大邦、大用、大倫、大振。弟大本、大經。

堂兄龔大有。

参考文献

D
Category:武進人
Category:明朝廣東按察司僉事
Category:軍籍進士
Category:明朝户部主事